Първа поява за Хигинсън в "Крусибъл" в 14-годишната му кариера - Снукър - Sportal.bg
Григор към Федерер: ЧРД, старче!
Григор Димитров отправи запомнящ се поздрав по случай 36-ия рожден ден на Роджър Федерер. Българският тенисист се включи в забавно видео заедно с Рафаел Надал и други свои колеги. С помощта на специално приложение ...
09 март 2009 | 20:55
Андрю Хигинсън ще дебютира на световното първенство в Шефилд за първи път в 14-годишната си кариера, след като надви Майкъл Джъдж с 10:4 фрейма в последния квалификационен кръг. Опитният 31-годишен англичанин, който загуби финала на Welsh Open 2007 от Нийл Робъртсън с 8:9 фрейма, реализира брейкове от 52, 54, 69, 77 и два от 56 точки и все пак се пребори за дългоочакваното място в "Крусибъл".
"Това е невероятно, не мога да повярвам, каза развълнуваният Хигинсън. - Когато започнах да се занимавам със снукър, всичко опираше до участие на световното, а сега това ми се случва. Ще се наслаждавам на всеки един миг там и със сигурност няма да ме видите намръщен."
Намиращият се на 38-о място в света англичанин не пропусна да спомене, че достигането му до основната схема на световния шампионат е много по-голямо постижение за него, отколкото изиграния финал в Уелс преди две години. "Лично за мен участието в "Крусибъл" е много по-важно. Това е мечтата на всеки играч", категоричен бе Хигинсън.
Междувременно ветеранът Найджъл Бонд (на снимка 1) си осигури 15-а поява в Шефилд и осма като квалификант, след като надделя с 10:7 части над Майк Дън. Въпреки че изоставаше с 2:5 фрейма 43-годишният играч спечели осем от последните десет партии с най-добри серии от 68, 114, 85, 51 и 58 точки и така достигна до заслужената победа.
Майкъл Джъдж - Андрю Хигинсън 4:10 фрейма
Джейми Коуп - Пол Дейвис 10:5
Найджъл Бонд - Майк Дън 10:7
Домниник Дейл - Майкъл Холт 7:10
Стюърт Бингам - Алън Макманъс 10:6
Матю Стивънс - Мартин Гулд 4:10
09 март 2009 | 23:16
Не можеше ли една негова снимка да сложите? Рейтинг: 0 0